82 
Szemelvények 
A közoktatásügyi miniszter úr az összes tanügyi ható- 
ságokhoz intézett rendeletében és köriratában (53,402. sz. a. f. 
év június hó 22-én) azokat értesítette, hogy az egyesületet a 
szóban forgó hármas ágazató akciójára felhatalmazta, a tanügyi 
hatóságokat pedig felhívta, hogy az egyesület idevágó megkere- 
séseinek tegyenek eleget és az egyesületet működésében minden 
irányban támogassák. 
Az egyesület állandóan támogatja a szövetséges vidéki 
egyesületeket az okszerű madárvédelem fejlesztésére irányul'') 
törekvéseiben, a mennyiben szószólójuk a földmivelési minisz- 
tériumnál és a királyi magy. ornithologiai központnál, nyom- 
tatványokkal igyekszik a madárvédelmi ismereteket népszerű- 
síteni. Ide tartozik többek között : Csörgey Titus a K. M. 0. K. 
titkárának „Gyakorlati madárvédelmünk 1909 — 11. 
évben“ című, az Aquilában megjelent jelentésének az in- 
tézet vezetőjének. Hermán Ottó igazgatónak engedélyével külön 
lenyomatban történt kiadása és terjesztése. 
Ide sorozható továbbá az is, hogy az egyesület a magyar 
földrajzi intézetnél a vidéki állat- és madárvédő egyesületek 
érdekében kieszközölte, hogy a K. M. 0. K. ellenőrzése mellett 
megjelenő madárképes levelezőlapok lényegesen ked- 
vezményes árban engedtetnek át az egyesületeknek. 
Az egyesület továbbá a Kühnel-féle fészekodúgyárral 
megállapodásra jutott az iránt, hogy a vidéki egyesületek ma- 
dárvédelmi eszközöket a szállítási költségek elengedésével kapják 
és ezekből bizományi raktárakat tartsanak. A vidéki egyesületek 
mindenesetre hézagos és a valóságon alul maradó jelentései 
szerint az utolsó évben több mint 3000 fé.szekodút helyeztek el. 
Midőn ezekben nagyjában beszámolni kívántam arról a 
tevékenységről, melyet az Országos Állatvédő-Egyesület a ma- 
dárvédelemnek társadalmi úton való felkarolása érdekében ki- 
fejtett, hálás érzettel emlékezem meg a földmivelésügyi és vallás- 
és k()zoktatásügyi miniszter uraknak az egyesület irányában 
tanúsított pártfogásáról, mely az állami költségvetésben is ki- 
fejezésre talált és őszinte köszönettel tartozom a K. M. 0. K. 
igazgatójának, Hermán Ottó-nak, nagyrabecsült barátomnak és 
munkatársainak, a kik lekötelező előzékenységgel részesítették 
az egyesületet szakszerű támogatásukban. 
